CELEX: 32012D0401
Language: et
Date: 2012-07-10 00:00:00
Title: 2012/401/EL: Nõukogu otsus, 10. juuli 2012 , seisukoha kohta, mille Euroopa Liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes

18.7.2012   
            
            
               ET
            
            
               Euroopa Liidu Teataja
            
            
               L 188/6
            
         NÕUKOGU OTSUS,
   10. juuli 2012,
   seisukoha kohta, mille Euroopa Liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes
   (2012/401/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 189 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping (2) („EMP leping”) jõustus 1. jaanuaril 1994.
            
         
               (2)
            
            
               Kooskõlas EMP lepingu artikliga 98 võib EMP Ühiskomitee oma otsusega muu hulgas muuta selle protokolli nr 31.
            
         
               (3)
            
            
               EMP lepingu protokoll nr 31 sisaldab sätteid koostöö kohta teatavates valdkondades väljaspool nelja vabadust.
            
         
               (4)
            
            
               Asjakohane on laiendada EMP lepingu lepinguosaliste koostööd nii, et see hõlmaks Euroopa Parlamendi ja nõukogu 22. septembri 2010. aasta määrust (EL) nr 911/2010 Maa seire Euroopa programmi (GMES) ja selle esialgsete toimingute kohta (2011–2013) (3).
            
         
               (5)
            
            
               EMP lepingu protokolli nr 31 tuleks seetõttu vastavalt muuta.
            
         
               (6)
            
            
               EMP Ühiskomitees võetav liidu seisukoht peaks tuginema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille Euroopa Liit võtab EMP Ühiskomitees EMP lepingu protokolli nr 31 muutmise ettepaneku suhtes, põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Brüssel, 10. juuli 2012
      
         
            Nõukogu nimel
         
         
            eesistuja
         
         V. SHIARLY
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 276, 20.10.2010, lk 1.
   
      EELNÕU
      EMP ÜHISKOMITEE OTSUS nr …/2012,
      …,
      millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga („EMP leping”), eriti selle artikleid 86 ja 98,
      ning arvestades järgmist:
      
                  (1)
               
               
                  EMP lepingu protokolli nr 31 on muudetud EMP Ühiskomitee … otsusega nr …/… (1).
               
            
                  (2)
               
               
                  Ulatuslik Maa seire süsteem on keskse tähtsusega Põhja-Euroopa ja Arktika säästvaks majandamiseks.
               
            
                  (3)
               
               
                  Norra on andnud panuse Maa seire Euroopa programmi (GMES) arendamisse nii Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames kui ka Euroopa Kosmoseagentuuri liikmena.
               
            
                  (4)
               
               
                  Asjakohane on laiendada EMP lepingu lepinguosaliste koostööd nii, et see hõlmaks Euroopa Parlamendi ja nõukogu 22. septembri 2010. aasta määrust (EL) nr 911/2010 Maa seire Euroopa programmi (GMES) ja selle esialgsete toimingute kohta (2011–2013) (2).
               
            
                  (5)
               
               
                  Seepärast tuleks EMP lepingu protokolli nr 31 muuta, et kõnealune laiendatud koostöö saaks alata 1. jaanuarist 2012,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 31 artiklit 1 muudetakse järgmiselt:
      
                  1)
               
               
                  lõige 6 asendatakse järgmisega:
                  „6.   Lõigetes 5, 8a, 8c, 9 ja 10 osutatud liidu teadusuuringute ja tehnoloogiaarenduse raamprogrammidega hõlmatud meetmete hindamist ja põhjalikumat korraldamist reguleeritakse lepingu artikli 79 lõikes 3 sätestatud korraga.”;
               
            
                  2)
               
               
                  lõike 8b järele lisatakse järgmine lõige:
                  
                              „8c.
                           
                           
                              
                                          a)
                                       
                                       
                                          EFTA riigid osalevad alates 1. jaanuarist 2012 meetmetes, mis võivad tuleneda järgmisest liidu õigusaktist:
                                          
                                                      —
                                                   
                                                   
                                                      
                                                         32010 R 0911: Euroopa Parlamendi ja nõukogu määrus (EL) nr 911/2010, 22. september 2010, Maa seire Euroopa programmi (GMES) ja selle esialgsete toimingute kohta (2011–2013) (ELT L 276, 20.10.2010, lk 1).
                                                   
                                                
                                    
                                          b)
                                       
                                       
                                          EFTA riigid osalevad punktis a osutatud meetmete rahastamises vastavalt lepingu artikli 82 lõike 1 punktile a ja lepingu protokollile nr 32.
                                       
                                    
                                          c)
                                       
                                       
                                          EFTA riigid osalevad täies mahus, kuid ilma hääleõiguseta kõikide liidu komiteede töös, mis abistavad Euroopa Komisjoni punktis a osutatud meetmete juhtimisel, arendamisel ja rakendamisel ning milleks täpsemalt on GMES-komitee, julgeolekunõukogu ja kasutajate foorum.
                                       
                                    
                                          d)
                                       
                                       
                                          Käesolevat lõiget ei kohaldata Liechtensteini suhtes.
                                       
                                    
                                          e)
                                       
                                       
                                          Käesoleva lõike kohaldamine Islandi suhtes on peatatud seniks, kuni EMP Ühiskomitee otsustab teisiti.”
                                       
                                    
                        
            Artikkel 2
      Käesolev otsus jõustub järgmisel päeval pärast seda, kui EMP Ühiskomitee saab viimase EMP lepingu artikli 103 lõike 1 kohase teate (3).
      Seda kohaldatakse alates 1. jaanuarist 2012.
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         …,
         
            
               EMP Ühiskomitee nimel
            
            
               eesistuja
            
            
               EMP Ühiskomitee sekretärid
            
         
      
      
         (1)  ELT L …
      
         (2)  ELT L 276, 20.10.2010, lk 1.
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]